
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 56 
                                                            din 25 februarie 2021
privind inițierea procedurii de închiriere prin licitație publică a suprafeței de 35,55 ha. teren - pajişte utilizată pentru păşunat situată în Municipiul Sighișoara, sat Hetiur, păşunea Corni,

proprietate privată a Municipiului Sighișoara

Consiliul Local al Municipiului Sighişoara, întrunit în ședință ordinară,
 Luând act de proiectul de hotărâre, înregistrat cu nr. 3.521/09.02.2021 şi la Consiliul Local Sighișoara cu nr. 5.482/24.02.2021, de referatul de aprobare, înregistrat cu nr. 3.523/09.02.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere faptul că termenul contractului de închiriere nr. 48/6732/18.04.2011, încheiat între Municipiul Sighișoara, în calitate de proprietar/administrator și domnul Deac Nicolae, în calitate de chiriaș, având ca obiect suprafața de 35,55 ha. din totalul de teren al pășunii Corni, situată în Sighișoara, sat Hetiur, va expira la data de 19.04.2021;

Având în vedere faptul că prin adresa înregistrată la Municipiul Sighișoara cu nr. 2.389/29.01.2021, domnul Deac Nicolae face cunoscut faptul că nu dorește prelungirea contractului de închiriere nr. 48/6732/18.04.2011, având în vedere diminuarea efectivelor sale de animale și faptul că poate asigura suprafața necesară pășunatului acestora pe alte terenuri (proprietate personală, contracte de arendă, alte forme);

Având în vedere faptul că la Municipiul Sighișoara au fost depuse, anterior, cereri prin care unii deţinători de animale de pe raza municipiului solicită concesionarea/închirierea unor suprafeţe de pajişti din proprietatea/administrarea municipiului, pentru a fi utilizate pentru păşunat;

Având în vedere prevederile Ordonanței de Urgență a Guvernului nr. 34/2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991, cu modificările și completările ulterioare, cu precădere cele ale art. 9, alin. (3) și ale art. 14, alin. (1), lit. k din aceasta;

Având în vedere prevederile Hotărârii Guvernului nr. 1064/2013 privind aprobarea Normelor metodologice pentru aplicarea prevederilor Ordonanţei de Urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare;

Având în vedere prevederile Ordinului ministrului agriculturii și dezvoltării rurale și al ministrului dezvoltării regionale și administrației publice nr. 407/2051/2013 pentru aprobarea contractelor-cadru de concesiune și închiriere a suprafețelor de pajiști aflate în domeniul public/privat al comunelor, orașelor, respectiv al municipiilor, cu modificările și completările ulterioare;

Având în vedere prevederile Ordinului nr. 226/235/2003 al Ministrului agriculturii, pădurilor şi dezvoltării rurale şi al Ministrului administraţiei şi internelor, cu modificările ulterioare, pentru aprobarea Strategiei privind organizarea activităţii de îmbunătăţire şi exploatare a pajiştilor la nivel naţional, pe termen mediu şi lung, cu modificările și completările ulterioare;

Având în vedere prevederile Ordinului ministrului agriculturii, pădurilor şi dezvoltării rurale nr. 541/210/2009 pentru modificarea şi completarea Strategiei privind organizarea activităţii de îmbunătăţire şi exploatare a pajiştilor la nivel naţional, pe termen mediu şi lung, aprobată prin Ordinul ministrului agriculturii, alimentaţiei şi pădurilor şi al ministrului administraţiei publice nr. 226/235/2003;

Având în vedere prevederile Ordinului ministrului agriculturii, pădurilor şi dezvoltării rurale nr. 544/2013 privind metodologia de calcul al încărcăturii optime de animale pe hectar de pajişte;
Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Regulamentul privind modul de organizare și desfășurare a licitațiilor publice pentru închirierea bunurilor imobile ce aparțin domeniului public sau privat al Municipiului Sighișoara, aprobat prin H.C.L. Sighișoara nr. 12/30.01.2020 și a Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 287/2009 privind Codul civil, republicat, cu modificările și completările ulterioare;

Având în vedere prevederile Hotărârii Consiliului Județean Mureș nr. 198 din 22 decembrie 2020 privind stabilirea prețurilor medii la produsele agricole pentru evaluarea în lei a arendei exprimată în natură, potrivit legii, în cursul anului 2021; 

Având în vedere prevederile art. 7, alin. (13) din Legea nr. 52/2003 privind transparenţa decizională în administraţia publică, republicată;
Având în vedere Raportul de specialitate al Direcției Administrarea Patrimoniului, înregistrat cu nr. 3.522/09.02.2021, prin care se propune inițierea procedurii de închiriere prin licitație publică a suprafeței de 35,55 ha. teren - pajişte utilizată pentru păşunat situată în Municipiul Sighișoara, sat Hetiur, păşunea Corni, proprietate privată a Municipiului Sighișoara;
Având în vedere avizele favorabile ale comisiilor de buget, urbanism și juridică;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

      H O T Ă R Ă Ş T E :
Art. 1. Se aprobă, cu data adoptării prezentei, închirierea prin licitaţie publică a suprafeţei de 35,55 ha. teren - pajişte utilizată pentru păşunat, situată în Municipiul Sighișoara, sat Hetiur, parte din păşunea Corni, proprietate privată a Municipiului Sighișoara.

Art. 2. Se aprobă documentația de atribuire pentru închirierea prin licitaţie publică a suprafeţei de 35,55 ha. teren - pajişte utilizată pentru păşunat, situată în Municipiul Sighișoara, sat Hetiur, parte din păşunea Corni, proprietate privată a Municipiului Sighișoara, conform anexei, care face parte integrantă din prezenta hotărâre, conținând caietul de sarcini, fișa de date a licitației, contractul - cadru și formulare tipizate.

Art. 3. (1) Se aprobă constituirea comisiei de evaluare a ofertelor pentru licitațiile privind încheierea contractelor de închiriere a pășunilor proprietate privată a Municipiului Sighișoara.

(2) Ca urmare a prevederilor art. 3 alin. (1) din prezenta hotărâre, se desemnează din partea Consiliului Local Sighișoara ca reprezentanți în comisia de evaluare a ofertelor pentru licitațiile privind încheierea contractelor de închiriere a pășunilor proprietate privată a Municipiului Sighișoara, următorii consilieri locali:

1. Stanciu Mihai Ioan
            - membru;

2. Fiscu Constantin - Mihai             - membru;

3. Horumb Maria                  
- membru;

4. Stupariu Călin                   
- membru;

5. Tűrk Michaela                             - membru supleant;

6. Drăghici Ioan                   
- membru supleant;

7. Matei Ovidiu - Daniel      
- membru supleant.

(3) Se desemnează din cadrul Administrației Județene a Finanțelor Publice Mureș, ca reprezentanți în comisia de evaluare a ofertelor pentru licitațiile privind încheierea contractelor de închiriere a pășunilor proprietate privată a Municipiului Sighișoara, următorii:

1. Bucur Anca


- membru;

2. Groza Maria

            - membru supleant.

Art. 4. (1) Se aprobă constituirea comisiei de soluționare a contestațiilor la licitațiile privind încheierea contractelor de închiriere a pășunilor proprietate privată a Municipiului Sighișoara.
(2) Ca urmare a prevederilor art. 4 alin. (1) din prezenta hotărâre, se desemnează din partea Consiliului Local Sighișoara ca reprezentanți în comisia de soluționare a contestațiilor la licitațiile privind încheierea contractelor de închiriere a pășunilor proprietate privată a Municipiului Sighișoara, următorii consilieri locali:

1. Burghelea Bogdan - Ioan            - membru;

2. Volker Reiter                               - membru;

3. Chețan Daniel                   
- membru;

4. Moiseș Florian Dan           
- membru;

5. Gall Ernő
                                    - membru supleant;

6. Duma Felix - Lucian        
- membru supleant;

7. Groza Tudorel - Claudiu  
- membru supleant.

(3) Se desemnează din cadrul Administrației Județene a Finanțelor Publice Mureș, ca reprezentanți în comisia de soluționare a contestațiilor la licitațiile privind încheierea contractelor de închiriere a pășunilor proprietate privată a Municipiului Sighișoara, următorii:

1. Nasturas Gabriela

            - membru;

2. Sacalean Carmen

            - membru supleant.

Art. 5. Se alege dintre membrii desemnați, potrivit art. 3 din prezenta, în comisia de evaluare a ofertelor pentru licitațiile privind încheierea contractelor de închiriere a pășunilor proprietate privată a Municipiului Sighișoara, în calitate de președinte al acesteia, domnul Stanciu Mihai Ioan, iar în calitate de secretar al acesteia domnul Stupariu Călin.
Art. 6. Se alege dintre membrii desemnați, potrivit art. 4 din prezenta, în comisia de soluționare a contestațiilor la licitațiile privind încheierea contractelor de închiriere a pășunilor proprietate privată a Municipiului Sighișoara, în calitate de președinte al acesteia, domnul Burghelea Bogdan - Ioan, iar în calitate de secretar al acesteia domnul Chețan Daniel.
Art. 7. Comisiile constituite potrivit prevederilor articolelor precedente sunt legal întrunite în prezența tuturor membrilor.

Art. 8. Deciziile comisiilor se adoptă cu votul majorității membrilor.

Art. 9. Comisiile constituite conform prevederilor prezentei hotărâri își vor stabili modul de lucru și obiectivele în baza cărora își vor desfășura activitatea pentru care au fost constituite și își vor îndeplini atribuțiile cu respectarea prevederilor legale în materie.

Art. 10. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, aparatul de specialitate al acestuia şi persoanele nominalizate în comisiile de evaluare a ofertelor și soluționare a contestațiilor pentru licitațiile privind încheierea contractelor de închiriere a pășunilor proprietate privată a Municipiului Sighișoara.

Art. 11. Prin grija doamnei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,

  

    Burghelea Bogdan - Ioan          
                                                Contrasemnează pentru legalitate
                                      SECRETARUL GENERAL al municipiului,

                                                      Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Juridic;
  1 ex. membrii comisiilor de evaluare a ofertelor și soluționare a contestațiilor pentru licitațiile privind încheierea contractelor de închiriere a  pășunilor proprietate privată a Municipiului Sighișoara.

28 ex.
B.A. 

